CELEX: 62006TJ0285
Ochranná známka Spoločenstva
Námietkové konanie
Prihláška slovnej ochrannej známky Spoločenstva TORRE DE FRIAS
Skoršie národné a medzinárodné slovné ochranné známky TORRES a LAS TORRES
Relatívny dôvod zamietnutia
Neexistencia pravdepodobnosti zámeny

Žaloba proti rozhodnutiu druhého odvolacieho senátu Úradu pre harmonizáciu vnútorného trhu (ochranné známky a vzory) z 27. júla
2006 (vec R 1069/2000‑2) týkajúcemu sa námietkového konania medzi spoločnosťami Miguel Torres, SA, a Bodegas Cándido, SA
Údaje týkajúce sa veci
Prihlasovateľ ochrannej známky Spoločenstva:
Bodegas Cándido, SA
Prihlasovaná ochranná známka Spoločenstva:
slovná ochranná známka TORRE DE FRIAS pre výrobky triedy 33 – prihláška č. 305151
Majiteľ ochrannej známky alebo označenia, ktoré je základom námietky:
Miguel Torres, SA
Ochranné známky alebo označenia, ktoré sú základom námietky:
národné slovné ochranné známky TORRES, medzinárodná slovná ochranná známka TORRES a medzinárodná slovná ochranná známka LAS
TORRES pre výrobky triedy 33
Rozhodnutie námietkového oddelenia:
zamietnutie námietky
Rozhodnutie odvolacieho senátu:
zamietnutie odvolania
Výrok
1.
Žaloba sa zamieta.
2.
Spoločnosť Miguel Torres, SA, je povinná nahradiť trovy konania.